**TÁJÉKOZTATÓ AZ ORÁLIS IMPLANTOLÓGIA SZAKKÉPZÉSRŐL**

1. **Képzés időtartama, akkreditált képzőhely és jogviszony:**

* a ráépített szakképzés időtartama: 24 hónap
  + 8 hónap dento-alveolaris sebészeti szakgyakorlat dento-alveolaris sebészeti vagy parodontológiai akkreditált képzőhelyen
  + 8 hónap parodontológiai szakgyakorlat parodontológiai vagy dento-alveolaris sebészeti akkreditált képzőhelyen
  + 8 hónap fogpótlástani szakgyakorlat fogpótlástan akkreditált képzőhelyen
* a 3×8 hónap szakgyakorlatot az adott szakirány szerint akkreditált szakképzőhelyen kell teljesíteni
* a szakorvosjelölt dönt a szakirányú képzés sorrendjéről. 8 hónap elteltével az új befogadó nyilatkozatot és munkavégzésre irányuló jogviszony igazolás másolatot a jelöltnek kell benyújtania a Titkárságra
* a ráépített szakképzés során tutor **nem** felügyeli a szakképzési tevékenységet
* a 3×8 hónapot a képzőhelyeken **heti legalább 30** órás egészségügyi tevékenységre irányuló jogviszonyban kell tölteni

**2. Képzés díja:**

Havi képzési díj (a szakképzés teljes idejére fizetendő, a pontos időtartamot a 4. pontban részletezett beszámítás határozza meg): **23.175.-Ft**

**3. A képzés elemei:**

* **Konzultációs lehetőség** egyéni igény szerint
* Egyéb, szakirányú – a klinikák által szervezett – tanfolyamon történő részvétel, térítés ellenében lehetséges

**4. Beszámítási lehetőségek:**

***Dento-alveolaris sebészet szakvizsgával:*** 8 hónap dento-alveolaris képzés, 4 hónap parodontológiai képzés; **TELJESÍTENDŐ**: 4 hónap parodontológia képzés, 8 hónap fogpótlástan képzés

***Parodontológiai szakvizsgával*:** 8 hónap parodontológiai képzés, 4 hónap dento-alveolaris képzés; **TELJESÍTENDŐ**: 4 hónap dento-alveolaris képzés, 8 hónap fogpótlástan képzés

***Konzerváló fogászat és fogpótlástan szakvizsgával:*** 4 hónap fogpótlástan képzés; **TELJESÍTENDŐ**: 8 hónap dento-alveolaris képzés, 8 hónap parodontológia képzés, 4 hónap fogpótlástan képzés

***Dento-alveolaris sebészet és parodontológia szakvizsgával:*** 8 hónap dento-alveolaris képzés, 8 hónap parodontológia képzés; **TELJESÍTENDŐ**: 8 hónap fogpótlástan képzés

***Dento-alveolaris sebészet és konzerváló fogászat és fogpótlástan szakvizsgával:*** 8 hónap dento-alveolaris képzés, 4 hónap parodontológia képzés, 4 hónap fogpótlástan képzés; **TELJESÍTENDŐ**: 4 hónap parodontológia képzés, 4 hónap fogpótlástan képzés

***Parodontológia és konzerváló fogászat és fogpótlástan szakvizsgával:*** 8 hónap parodontológia képzés, 4 hónap dento-alveolaris képzés, 4 hónap fogpótlástan képzés; **TELJESÍTENDŐ**: 4 hónap dento-alveolaris képzés, 4 hónap fogpótlástan képzés

***Dento-alveolaris sebészet, parodontológia és konzerváló fogászat és fogpótlástan szakvizsgával:*** **TELJESÍTENDŐ**: 4 hónap fogpótlástan képzés, 4 hónap a jelölt által választott szakirány szerinti képzés

A 22/2012. (IX.14.) EMMI rendelet 12.§ (9) a) pontja szerint ráépített szakképesítés megszerzéséhez szükséges képzési időbe a korábban teljesített gyakorlat – az egyetem döntése alapján – beszámítható, azzal, hogy a beszámított gyakorlat mértéke nem haladhatja meg az e rendeletben meghatározott képzési idő kétharmadát.

A fenti jogszabályi rendelkezés alapján a 24 hónapos képzésbe a korábban megszerzett szakvizsgák alapján maximum 16 hónap számítható be, **legalább 8 hónap képzési időt minden esetben teljesíteni kell**.

***Debreceni Egyetem Fogorvostudományi Kar  
Szak- és Továbbképzési Titkárság***